The Hound of the Baskervilles
Yin tajkuilol itech koyotajtol mo notsa El sabueso de los Baskerville  ua no uel tik tokaitis El mastín de los Baskerville, uan in expatikka tajkuilo, tein ki chiuj Arthur Conan Doyle, tein smei mo tokaitia itech tajkuilol mo notsa Sherlock Holmes. Ki kixti in The Strand Magazine itech xiumej 1901-1902. Tech tajkuilol miak tanmililmej m uika kampa in altepet Dartmoor tein yetok kampa Devon tech Condado Oeste tein Inglaterra.
Conan Doyle ki ijkuiloj in amat keman mo kepak tein Sudáfrica, kampa ki piaya tekit kemej tapajtijke itech kaltapajtiloyan The Langman Field itech Bloemfontein. Ki paleui sempoal uan majtak xiumej in takat Richard Cabell uan in tatotsin ki nejnektiaya uan yejika ki chuij in sanil tein Baskerville. Keman mikik i tto Richard, ki tokake kampa Buckfastleigh.

Squire Richard Cabellneiaya itech 1600 kampa tateuiaya itech Buckfastleigh, kuelitaya kin mikti okuilimej nochimej ki ixmatiayaj kemej sen amo kauli takat, uan yin panok keman in takat ki namakiltij ni yolo in amokuali uan ki miktik i siuayo. 

In takat mikik in 5 tein mesti Julio tein xiuit 1677 uan ki talpachojke, ijkuak peujke kueejmolmej, yon tonal keman ki talpachojke mo nexti se masaka tein o itaya kemej se itskuinti, uan tauajuiaya kampa ki talpachojke.

itech yon youal uan nikanpa uel se kitas yon masaka tein mo nextia keman sepa ki xiukisati tein tonal tein mikik, takan in itskuinti amo kisa ki ni miktitti okuiimej, ijkuak se ki kaky tauajuijtok.
Keman In Conan Doyle tajtoua itech ni amatajkuilol mo ixnextia kani kui kuik in tanemililis, ki kuik keman ki kalpanoto in takat tein mo notsa Cromer Hall, tein nemia ompa Norfolk, okseki tanemililmej tein no mo ixnextia iech yon tajkuilol, kin kuik keman nemiaya kampa Real Links Hotel itech altepet Croer, kampa Conan yekinika ki kaik se sanil tein tajtouaya tein Black Shuck, in masakaitskuinti tein nemia tech Cromer, uan kijtouaj nemi itech Overstrand uan East Runton.

itech in amatajkuilol Sherlock Holmes youi iuan Watson kampa mo nextia in masakaitskuinti, uan youi ki temoti ox neli yon masaka kin ni miktia okuilimej uan tokniuaj.

Masewaltajtol (azz)